Det her er også et scenarie vi ser indimellem. Typisk sker det ikke på samme dato.
Lad os tage eksempel.
Du har sendt en faktura på 12.500 kr. inkl. moms. Den får du betaling for den d. 6/12/2018, men kunden indbetaler også beløbet d. 8/12/2018. Altså betaler din kunde fakturaen to gange.
Bogfør den første (og rigtige) indbetaling på fakturaen
Den første (og rigtige) indbetaling skal laves, som du normalt ville gøre det på en faktura. Gå derfor til Salg → Klik ind på fakturaen → Klik Registrer betaling. Udfyldes med vores eksempel som vist nedenfor – og afslut med at trykke på Registrer betaling. Så er den første indbetaling registreret.
Sådan bogfører du den anden (forkerte) indbetaling
Her skal vi ind i et finansbilag. Det udfyldes som vist nedenfor – her har vi registreret, at vi har modtaget pengene den 8/12/2018. Du finder finansbilag under Bogføring → Skabeloner → Finansbilag.
Sådan bogfører du tilbagebetalingen
Igen skal vi ind i et finansbilag. Det udfyldes næsten som ovenfor – du skal blot huske at sætte et minus foran beløbet og vælge den dato, hvor du har overført pengene tilbage til kunden. I vores tilfælde har vi tilbagebetalt pengene d. 8/12/2018.